FI
C 264/4
Euroopan unionin virallinen lehti
27.7.2023
7.
Kaikkien sellaisten asiaankuuluvien sidosryhmien (muun maussa yksityissektorin, kansalaisjärjestöjen ja tiettyjen yhteisöjen) sitouttaminen, jotka ovat erityisen alttiita/haavoittuvia ja/tai joilla on tietoa/resursseja/ valmiuksia tarjota tietoja sopeutumistoimien perustaksi ja/tai toteuttaa niitä.
8.
Monitasoinen koordinointi ja valtavirtaistaminen sekä horisontaalisesti (esimerkiksi eri ministeriöissä) että vertikaalisesti (esimerkiksi muiden julkishallinnon tasojen kanssa) sopeutumistoimia suunniteltaessa ja toteutettaessa.
9.
Sopeutumistoimien toteuttamisen jatkuva seuranta ja arviointi, joka kattaa prosessit sekä vaikutukset ja tulokset ja jolle on annettu tarvittavat välineet.
Sopeutumistulosten seurannan infrastruktuurilla voi olla merkittäviä synergioita varhaisvaroituksen kanssa.
Sopeutumisstrategioiden/-suunnitelmien kehittämisen tai päivittämisen keskeiset vaiheet Kaavio 1 Yhteenveto sopeutumisstrategian tai -suunnitelman laatimisen tai päivittämisen valmisteluvaiheista
Lähde: Euroopan komissio.
Kaaviossa 1 esitetään yhteenveto sopeutumisstrategioiden ja -suunnitelmien laatimisen tai päivittämisen keskeisistä vaiheista, joita käsitellään tarkemmin jäljempänä olevissa jaksoissa.
Vaihe 1:
Institutionaalisen kehyksen laatiminen ja sidosryhmien sitoutumisen varmistaminen
Suuntaviivojen vaihe 1 auttaa — valmistelemaan ilmastonmuutokseen sopeutumista koskevien strategioiden prosessia — luomaan institutionaaliset puitteet, joihin asianomaiset sidosryhmät osallistuvat — osallistamaan aluetason hallintoa — saamaan käyttöön resursseja ilmastonmuutokseen sopeutumiseen